Kaļķu iela (Rīga)
Šis raksts ir par ielu Rīgā. Par citām jēdziena Kaļķu iela nozīmēm skatīt nozīmju atdalīšanas lapu. Kaļķu iela ir iela Rīgā, Centra rajonā, Vecrīgā. Tā sākas krustojumā ar 11. novembra krastmalu iepretim Akmens tiltam un beidzas krustojumā ar Aspazijas un Zigfrīda Annas Meierovica bulvāri. Ielas turpinājums ir Brīvības laukums. Kaļķu iela ir viena no svarīgākajām ielām Rīgas vecpilsētā, tai piekļaujas vairāki laukumi: Latviešu strēlnieku laukums, Rātslaukums, Līvu laukums. Ielas garums ir 583 m, tā klāta ar bruģa un asfalta segumu.